La Corporació Municipal aprova la periodicitat de les sessions plenàries i la creació de les comissions informatives
04 de juliol 2023

![](/media/4x2gf2qj/img_5877-c.jpg?width=850&height=566.6666666666666)

La Corporació Municipal de Sagunt, triada el passat 28 de maig en les eleccions municipals, ha celebrat hui el Ple Extraordinari per a aprovar diferents assumptes com el de la periodicitat de les sessions plenàries, i la creació de les comissions informatives permanents i especials. A més, els regidors han aprovat les indemnitzacions per assistència a òrgans de govern i altres òrgans col·legiats, així com els nomenaments dels representants de la Corporació en persones jurídiques, organitzacions o associacions externes a l'Ajuntament.

Com a novetat, a partir d'ara els plens ordinaris se celebraran el primer dijous de cada mes a les 17 hores, a diferència de com es feia fins ara, que era l'últim dijous de cada mes.  
  
L'alcalde podrà, excepcionalment i mitjançant una resolució motivada, per la seua pròpia iniciativa o a petició dels portaveus dels grups polítics, convocar sessions de caràcter ordinari un altre dia o hora diferents, sempre que es respecte la periodicitat mensual.  
  
El Ple també ha aprovat la creació de sis comissions informatives permanents, que són la de Governança Pública i Seguretat Ciutadana; d'Hisenda i Patrimoni i Especial de Comptes; de Gestió sociocultural, esportiva i participativa; de Drets socials; de Disseny urbà, ecologia i infraestructures; i d'Ocupació, indústria i promoció de la ciutat.

També s'ha aprovat la creació de tres comissions informatives especials: sobre la remodelació de platges del Port de Sagunt, Almardà i Corinto; per al seguiment del conveni entre l'Ajuntament i l'empresa LAFARGE; i sobre el seguiment de la Gestió de l'Aigua.

El vot és ponderat i els grups polítics municipals hauran de comunicar en un termini de sis dies a partir de l'adopció d'este acord a l'Alcaldia l'adscripció concreta dels seus membres, tant a les comissions informatives permanents com a les especials, designant també, si escau, al corresponent suplent. Així mateix, les comissions informatives permanents hauran de celebrar dos sessions ordinàries al mes.

Les comissions informatives especials tindran idèntica composició que les permanents i s'extingiran automàticament una vegada s'haja dictaminat o informat definitivament sobre els assumptes que constituïxen el seu objecte.

D'esta manera, les comissions estaran formades per l'alcalde com a president nat, que pot delegar la presidència efectiva i la seua suplència entre els seus regidors delegats, i un membre per cadascun dels sis grups polítics municipals.

![](/media/x0jbpfbv/img_5847-c.jpg?width=850&height=566.6666666666666)  
El Ple també ha aprovat els diferents nomenaments dels representants de la Corporació en persones jurídiques, organitzacions o associacions externes a l'Ajuntament: Consorci Provincial Prevenció, Extinció d'Incendis i Salvament de València, María José Carrera; Consell Consell Escolar Municipal, Nuria Carbó; Assemblea General Consorci d'Aigües Camp de Morvedre, Darío Moreno; Consorci per a l'Execució de les Previsions del Pla Zonal de Residus de les Zones III i VIII (Àrea de gestió 2), Jorge Vidal; Junta Rectora del Parc Natural de Sierra Calderona, Jorge Vidal; Xarxa de Ciutats pel Clima, Jorge Vidal; Consorci per a la Gestió i Administració de la Xarxa Jovesnet de Cursos d'Informació i Participació per als Joves, Roberto Rovira; Comité Creu Roja, Nuria Carbó; Xarxa d'Entitats Locals per a desenvolupar els ODS de l'Agenda 2030, María Rubio; i Consell Territorial de la Propietat Immobiliària de València, Javier Raro.

Estos primers assumptes han eixit avant per unanimitat.

D'altra banda, la Corporació ha aprovat, amb els vots a favor de PSOE i EU i amb els vots en contra de PP, IP, Vox i Compromís les indemnitzacions als membres de la Corporació per assistència a les sessions plenàries (300 € les ordinàries i 150 € les extraordinàries, podent ser màxim d'una al mes); per assistència a sessions de la Junta de Govern Local (200 €, amb un màxim de quatre al mes); altres òrgans col·legiats de l'organització municipal (310 €, amb un màxim de dos al mes) i de la Junta de Portaveus que poden ser ordinàries (150 €, amb un màxim d'una al mes) i extraordinàries (75 €, amb un màxim d'una al mes). També s'han fixat les quantitats corresponents a cada grup polític que ascendixen a 1.089 € anuals per cada grup polític municipal i 475 € anuals per cadascun dels regidors i regidores adscrits a cada grup.

*   [](http://www.facebook.com/sharer.php?u=https://aytosagunto.es/va/actualitat/la-corporacio-municipal-aprova-la-periodicitat-de-les-sessions-plenaries-i-la-creacio-de-les-comissions-informatives/ "Facebook")
*   [](http://twitter.com/share?url=https://aytosagunto.es/va/actualitat/la-corporacio-municipal-aprova-la-periodicitat-de-les-sessions-plenaries-i-la-creacio-de-les-comissions-informatives/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-corporacio-municipal-aprova-la-periodicitat-de-les-sessions-plenaries-i-la-creacio-de-les-comissions-informatives/ "Linked In")
*   [](mailto:?body=https://aytosagunto.es/va/actualitat/la-corporacio-municipal-aprova-la-periodicitat-de-les-sessions-plenaries-i-la-creacio-de-les-comissions-informatives/)